เรื่องร้องเรียน: เรื่องเก็บขยะ อาทิตย์นึงมาเก็บครั้งนึง แต่ไม่ค่อยมา ส่วนมากจะ 8-10 วัน ขยะเยอะทั้งหมู่บ้าน บางบ้านต้องมีถังขยะ 3-4 ใบ อยากให้เข้ามาเก็บเร็วกว่านี่
การดำเนินการของเจ้าหน้าที่: ขอบคุณที่แจ้งข้อมูลเข้ามาค่ะ ฝ่ายรักษาความสะอาดฯ ได้ดำเนินการตรวจสอบพื้นที่ภายในหมู่บ้านเพิ่มทรัพย์ถนนเทอดไทแล้ว     ขอเรียนว่า รถเก็บขนมูลฝอยประจำพื้นที่นี้จะเข้าจัดเก็บขยะภายในหมู่บ้านปกติสัปดาห์ละ 1 ครั้ง แต่เนื่องจากปัจจุบันมีพนักงานที่เกษียณอายุราชการไปตั้งแต่เดือน ต.ค. 2565 และยังไม่ได้พนักงานมาทดแทน ประกอบกับพนักงานเก็บขนประจำรถที่เหลืออยู่ ร่างกายไม่สมบูรณ์ บางคนมีโรคประจำตัว และพื้นที่ถนนเทอดไท การจัดเก็บมูลฝอยส่วนมากเป็นการเก็บโดยวิธีการชักลากขยะจากซอยย่อยต่างๆ ออกมาขึ้นรถที่จอดรออยู่ เนื่องจากมีซอยเล็กและแคบที่รถเก็บขนมูลฝอยเข้าไม่ถึงจำนวนมาก ซึ่งต้องใช้พนักงานประจำรถเป็นผู้ชักลาก ทำให้ต้องใช้เวลานานในการจัดเก็บ รวมถึงในหมู่บ้านเพิ่มทรัพย์ด้วยที่ต้องให้พนักงานชักลากขยะออกมาขึ้นรถที่จอดรอด้านนอก อาจทำให้การจัดเก็บล่าช้าไปบ้าง และในแต่ละวันจะมีพื้นที่ประจำในการจัดเก็บขยะมูลฝอยของรถอยู่แล้ว ซึ่งอาจทำให้ไม่สามารถเพิ่มรอบการจัดเก็บภายในหมู่บ้านได้ ทั้งนี้ ได้ดำเนินการให้รถเก็บขนมูลฝอยเข้าจัดเก็บมูลฝอยภายในหมู่บ้านเพิ่มทรัพย์แล้วเมื่อวันที่ 6 เม.ย. 66 พร้อมกำชับเจ้าหน้าที่ให้เข้าจัดเก็บให้ตรงวันเวลาที่กำหนดเรียบร้อยแล้ว ฝ่ายรักษาความสะอาดฯ ต้องขอโทษผู้แจ้งมา ณ ที่นี้ด้วยค่ะ
ความเห็นของผู้แจ้ง: ขอบคุณที่จัดการอย่ารวดเร็ว เก็บสัปดาห์ละ 1 ครั้งก็ขอให้ตรงวันด้วย ขยะจะได้ไม่สะสมคะ ถ้า 8-10 ถือว่านานไป ขอบคุณอีกครั้งคะ
พื้นที่: แขวงบางหว้า เขตภาษีเจริญ กรุงเทพมหานคร